הכוכב של הצהובים יעזוב? פ.צ. באזל החליטה לרכוש את ערן זהבי ממכבי תל אביב בתמורה לכ-2 מיליון יורו. כפי שנחשף לראשונה ב"ידיעות אחרונות" וב-ynet ספורט, המאמן פאולו סוזה מיד לאחר מינויו החליט לצרף את הקשר שתחתיו הציג את העונה הטובה בקריירה שלו לאלופה השווייצרית.

מונדיאל 2014 - היכנסו לעמוד המיוחד של ynet ספורט



ל-ynet ספורט נודע כי סוזה שהציב את זהבי בראש רשימת הרכש שלו בשיחות עם ההנהלה השוויצרית בימים האחרונים זכה לאישור עקרוני להבאתו כשהשוויצרים מוכנים לשלם סכום של כ-2 מיליון יורו.

סוזה וזהבי ימשיכו לשתף פעולה? (צילום: ראובן שוורץ )

עוד נודע כי אם זהבי יעבור לבאזל הוא ירוויח מדי עונה מיליון יורו כשמדובר יהיה בחוזה לארבע שנים. זהבי אמר מראש כי אם ותתקבל הצעה מאירופה חרף העובדה שחתם לאחרונה על החוזה הגבוה בכדורגל הישראלי, 600 אלף יורו לחמש שנים עם סעיף יציאה, הוא ייענה לאתגר.

העובדה כי באזל תשחק בשנה הבאה בשלב הבתים של ליגת האלופות, החיבור המצוין של זהבי עם סוזה והשכר הגבוה עשויים להוביל לעזיבתו של זהבי ולרעידת אדמה במכבי תל אביב.